paragraph_text: Kad su ju zahvatili Napoleonski ratovi, kneza su dvaput svrgnule francuske postrojbe: 1799. i 1801. godine. 23. lipnja 1805. pripojila ju je Republika Lucca kojom su vladali Francuzi. Napoleon je od Kneževine Piombino, Republike Lucce te Vojvodstva Masse i Carrare napravio je svoju klijentsku kneževinu Lucca i Piombino. Ova je Napoleonova tvorevina poslije razdvojena te je 1815. godine pripala Velikom Vojvodstvu Toskani.